Държавен вестник, бр. 72, 2019 г., стр. 29

БРОЙ  72	
Д Ъ Р Ж А В Е Н  В Е С Т Н И К 	
СТР.  29  
2. подписва протоколите от заседанията 
на съвета;
3. координира изпълнението на взетите 
решения на съвета;
4. координира дейността на стратегическите 
работни групи.
Чл. 8. Секретариатът на съвета:
1. осигурява организационното провеждане 
на заседанията;
2. изпраща материалите за заседанията на 
хартиен носител и/или по електронна поща;
3. подготвя проект на дневен ред за засе-
данията на съвета;
4. изготвя протоколите от заседанията на 
съвета;
5. осъществява връзката и координацията 
между членовете на съвета и между стратеги-
ческите работни групи и членовете на съвета;
6. съхранява архива на документацията 
на съвета.
Чл. 9. Членовете на съвета участват в за-
седанията на съвета, гласуват и осигуряват 
необходимата за дейността му информация и 
експертна помощ по конкретни въпроси от 
тяхна компетентност.
Чл. 10. (1) Към съвета функционират по-
стояннодействащи стратегически работни 
групи, които отговарят за изпълнението на 
стратегическите приоритети в областите 
миграция, граници, убежище и интеграция.
(2) Задачите на стратегическите работни 
групи включват:
1. изготвяне на проекти на стратегиче-
ските документи и на плановете за действие 
в областите миграция, граници, убежище и 
интеграция, които се разглеждат от съвета, 
и тяхното актуализиране;
2. изготвяне на отчети за изпълнението на 
плановете за действие, които са посочени в т. 1;
3. извършване на оценка на недостатъците 
и нуждите в областта на управлението на 
политиките по миграция, граници, убежище 
и интеграция;
4. изготвяне на препоръки за подобряване 
на изпълнението на политиките по миграция, 
граници, убежище и интеграция;
5. регулярно предоставяне на съвета на 
информация за степента на изпълнение на 
стратегическите документи в областта на 
миграцията, границите, убежището и инте-
грацията и доклади за дейността на групата;
6. предоставяне на секретариата на необ-
ходимите документи за осъществяването на 
функциите му по чл. 8.
(3) Съставът на стратегическите работни 
групи се определя с решение на съвета, а по-
именният състав на членовете на съответните 
стратегически работни групи се определя по 
предложение на ръководителите на съответ-
ното министерство или агенция.
Чл. 11. Към стратегическите работни 
групи могат да се създават експертни работ-
ни групи, в които да участват експерти от 
министерствата и агенциите по чл. 3, ал. 3, 
както и представители на други ведомства и 
организации.
Раздел IV
Организация на дейността
Чл. 12. (1) За осъществяването на дейността 
си съветът провежда редовни и извънредни 
заседания по предварително обявен дневен ред.
(2) Решенията на съвета се вземат с обик-
новено мнозинство от присъстващите на 
заседанието членове на съвета, с изключение 
на решенията от заседанията по ал. 5.
(3) Редовните заседания на съвета се про-
веждат най-малко три пъти годишно.
(4) По предложение на председателя или 
на 1/3 от членовете на съвета могат да се 
свикват и извънредни заседания.
(5) Съветът може да приема решения по 
определени въпроси и неприсъствено извън 
заседанията по ал. 1. В тези случаи вотът 
се осъществява чрез писмено уведомяване 
на секретариата и решенията се приемат с 
абсолютно мнозинство.
Чл. 13. (1) Редовните заседания на съвета 
се провеждат съгласно дневен ред, който се 
одобрява от председателя.
(2) Дневният ред и всички материали за 
заседанията се изпращат на всички членове 
на съвета най-малко 5 работни дни преди 
редовното заседание.
(3) Участието в заседанията на съвета е лич-
но. При невъзможност да участва в конкретно 
заседание всеки член на съвета може да упъл-
номощи писмено свой заместник с право на 
участие в дебатите и с право на глас.
(4) Всеки член на съвета може да прави 
предложения за включване на допълнителни 
точки в дневния ред чрез секретаря на съвета 
най-късно 3 дни преди редовното заседание.
(5) Всеки от членовете на съвета може да 
бъде придружаван на заседанията от експерти 
от политическия кабинет или от съответната 
администрация, компетентни по въпросите, 
които се обсъждат.
(6) При разглеждане на въпроси, които 
са свързани с компетенциите на държавни 
институции, непредставени в съвета, техни 
представители могат да бъдат канени на за-
седанията, без да участват във вземането на 
решения.
(7) На заседанията на съвета могат да бъдат 
канени и представители на неправителствени 
и международни организации, които имат 
отношение към политиките по миграция, 
граници, убежище и интеграция, без право 
да участват във вземането на решения.
(8) За осигуряване на работата на съвета 
могат да бъдат изисквани информация и/или 
становища от компетентни държавни органи, 
органи на местното самоуправление и местната